ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣብ ዓዲ እንግሊዝ ተተኺሉ ዝነበረ ሓወልቲ ንጉስ ሃይለስላሰ ዓንዩ 2 ሓምለ 2020 ምንጪ ስእሊ, ANDREW MORRIS/PA MEDIA; GETTY IMAGES ኣብ ደቡባዊ ምዕራብ ለንዶን ኣብ ዊምበልዶን ተተኺሉ ዝነበረ ሓወልቲ ንጉስ ኢትዮጵያ ነበር ሃይለስላሰ ዓንዩ። ነቲ ብሰሉስ ዘጋጠመ ምዕናው እዚ ሓወልቲ ፖሊስ ምጽራይ ይገብረሉ ከምዘሎ ሓቢሩ። ፖሊስ ካብ ናይ ዓይኒ መሰኻኽር ብዝረኸቦ ሓበሬታ ነቲ ሓወልቲ ሓደ ሚእቲ ዝኾኑ እኩባት ሰባት ከምዘፍረስዎ ሓበሬታ ከምዘለዎ ገሊጹ። እቲ ምፍራስ ሓወልቲ ንጉስ ሃይለስላሰ ምስቲ ኣብ ኢትዮጵያ ብሰንኪ ሞት ውሩይ ድምጻዊ ሃጫሉ ሁንዴሳ ኣጋጢሙ ዘሎ ዘይምርግጋእ ምትሕሓዝ ክህልዎ ከምዝክእል ግምታት ኣሎ። ኣብ ኢትዮጵያ’ውን ኣብ ከተማ ሃረር ዝነበረ ሓወልቲ ኣቡኡ ንንጉስ ሃይለስላሰ ራእሲ መኮነን ወልድ ሚካኤል በቶም ብሞት ድምጻዊ ሃጫሉ ሁንዴሳ ዝተቆጥዑ ሰባት ካብ ተሰቂልዎ ዝነበረ ከምዝወረደ ይፍለጥ። ውሩይ ድምጻዊ ሃጫሉ ሁንዴሳ እቲ ብቋንቋ ኦሮሞ ዝደርፎ ደርፍታት ኣንጻር እቲ ዝነበረ ስርዓት ብቅሉዕ ብምድራፍ ዓቢ ምንቅቓሕ ብምፍጣር እቲ ኣብ 2018 ኣብ ኢትዮጵያ ዝተኸሰተ ልውጢ ክውን ንኽኸውን ዓቢ እጃም ከምዝተጻወተ እዩ ዝንገረሉ። ሕብረት ኣፍሪቃ ንምንታይ'ዩ ንሃጸይ ሃይለስላሴ ሓወልቲ ተኺሉሎም?
